Morten Gjerde

Morten André Gjerde (født 7. august 1964 på Notodden) er en norsk fotograf med bakgrunn fra kulturfeltet.

Arbeide som fotograf 
Han er best kjent for sine dokumentarprosjekter. De mest profilerte er «Odda Smelteverk» (2005) og flere prosjekter om temaet «Mississippi» (1998 – 2012). Han jobbet også gjennom flere år med prosjektet «Albino Aid», som var et dokumentarprosjekt om albinisme i afrikanske land, og da særskilt Malawi. Foruten en rekke utstillinger i inn og utland har han bidratt på platecoverproduksjoner for norske og internasjonale artister: Jeremy Spencer (ex. Fleetwood Mac), Seasick Steve, James «Supercikan» Johnson, Lazy Lester, Knut Reiersrud, Notodden Blues Band, Kristin Skaare, Steinar Albrigtsen, Monika Nordli, Torolf Nordbø, Von, Norske menn i hus og hytte, Grethe Svensen, Anne Karin Kaasa, Spoonful of Blues, Rita Engedalen, Margit Bakken, Guren Hagen, Big Mama Allpax m. fl.

Øvrig kulturarbeid 
Morten Gjerde har i tillegg til sitt fotografiske virke bakgrunn fra kulturfeltet.
 
Han var engasjert i Norges Røde Kors Hjelpekorps i perioden 1980-1995. I perioden 1990-1995 var han sentral i utarbeidelsen og innføringen av normerte kvalitetskrav for drift, ledere og medlemmer av Røde Kors Hjelpekorps på landsbasis i Norge. For dette arbeidet mottok han Norges Røde Kors Hjelpekorps Hedersplatte.

I 1996 engasjerte han seg i styret for Notodden Blues Festival hvor han virket frem til år 2000. De siste to årene (Nov 1999- Nov 2000) fylte han rollen som festivalleder for Notodden Blues Festival.

I år 2000 var han med å stifte plateselskapet Bluestown Records, sammen med Jostein Forsberg, Øyvind Sauarlia, Borgar Dahle og Jens Haugen. Haugen og Dahle solgte seg senere ut av selskape,t som i dag er et aksjeselskap med de tre resterende eierne.
 
I perioden 2000-2002 fungerte han som rådgiver og senere manager for amerikaneren Steven Gene Wold, i dag bedre kjent som artisten Seasick Steve. Han var Seasick Steve’s første manager og var den som introduserte Steve for den svenske bassisten Jan Olov Husmo (Jo Husmo) som sammen med trommeslageren Kai Christoffersen utgjorde Seasick Steves første band, «The Level Devels». 
Morten Gjerde står også bak selve artistnavnet Seasick Steve, som kom til ved en tilfeldighet etter at han fortalte Steve Wold en historie om et litt vanskelig møte med artisten «Homesick James» i Oslo noen år tidligere. Som en forlengelse av denne historien falt ordspillet på at når han het «Homesick James» så kunne jo Steve kalle seg «Seasick Steve». Dette som et svar på at de var i en bandbuss på vei til Danmark på turné med «Spoonful of Blues» og senere samme ettermiddag skulle ta ferja fra Kristiansand til Hirtshals. Steve ville opprinnelig ikke være med på turen fordi han ble så lett sjøsyk, men på denne tiden bodde han hjemme hos Morten Gjerde i mangel av et bedre sted å være. Han ble derfor overtalt til å bli med på turen på tross av redselen for sjøsyke under båtferden. Det hører med til historien at han ble sjøsyk på turen.

I perioden 2002-2004 var Gjerde turnéleder for Notodden Blues Band og Torhild Sivertsen. Senere fortsatte dette arbeidet med Trond Ytterbø Band som ble forlengelsen av Notodden Blues Band da dette bandet tok en pause i 2004. Samarbeidet med Trond Ytterbø førte senere til at han kom i kontakt med den legendariske slidegitaristen Jeremy Spencer fra det originale Peter Green’s Fleetwood Mac i 2004. Dette førte til at han ledet turneer for Jeremy Spencer Band i land som India, USA, Polen, Norge, Sverige og Danmark i perioden 2004-2012.

I 2013 etablerte han forlaget «4you Publishing», et bokforlag som utgir fotobøker og zines med ulike tema.

Utstillinger

Separatutstillinger 
 2016 Gallery “Naustet” Veiholmen, Smøla Norway “Delta style & Southern Soul”
 2013 Gallery PAcamera, «Notodden Blues Festival», Suwalki (PL)
 2013 Gallery Clodny20, «Mississippi II», Suwalki (PL)
 2010 Åmål Fotofest, «Odda Smelteverk», Åmål Kunsthall, Åmål (S)
 2009 Øvre Verket Galleri, «Odda Smelteverk», Ulefoss (N)
 2006 Telemarksgalleriet, «Mississippi I», Notodden (N)
 2006 Det Norske Teatret, «Odda Smelteverk», Oslo (N)
 2006 Meieriet Kulturhus, «Odda Smelteverk», Odda (N)
 2005 Kunstforeningen Folgeform, «Odda Smelteverk», Odda (N)
 2005 Øvre Verket Galleri, «Bluesportretter» Ulefoss (N)
 2005 Christians Kjeller, «Bluesportretter», Kongsberg (N)

Kollektivutstillinger 
 2017 Åmål konsthall, Åmål Fotofest (ten years anniversary 2017), Sweden. Retrospective group-exhibit
 2015 La Fourdonne, Saint Cirq, Lapopie, France, 4th European Blues Expo 2015 (Group exhibit/European Photographers)
 2015 European Blues Expo 2015 Les Halles St.Géry, Brussel – Belgium
 2014 2nd European Blues Expo, European Blues Union - Book and Blues house, Notodden Norway
 2012 Gallery PAcamera, «Biolewcia workshop», Suwalki, (PL)
 2012 Åmål Bluesfestival, «Mississippi I», Åmål Kunsthall, Åmål (S)
 2012 Dalsland Center, «Mississippi I», Dalsland (S)
 2012 Åmål Fotofest, Baretta Photogroup – «Portraits» «20 albino portretter», Åmål (S)
 2007 Blue Cow Art, Onlineutstilling – organisasjonen Mother Courage, Norge-Uganda
 2006 Organisasjonen LEVE – Rådhusplassen, «Fellesutstilling om selvmord», Oslo (N)
 2004 Festivalutstiller, Notodden Blues Festival (Sammen med Jørn Stensvold)
Plateomslag
(Ufullført/Under arbeid)
 Kåre Virud: Ild og Vann (2005)
 Monika Nordli: Minor Mode (2005)
 Jeremy Spencer: Precious Little (2006)
 Blind Pig Records: Blind Pig Records – 30th Anniversary Collection (2006)
 Mini Grammofon: Søndagsskolen synger (2008)
 Sigrun and the Kitchen Band: Blackcurrant and Other Berries (2008)
 Margit Bakken: On the Other Side (2009)
 Super Chikan: Chikadelic (2009)
 The Boots Band: One Size Fits All (2009)
 LoMsk: Lavrans dotter (2009)
 Torolf Nordbø: Det kjærlege auga (2010)
 Lazy Lester: You Better Listen (2011)
 Von: Mange veigje (2011)
 Knut Hem: Almost on My Own (2011)
 Knut Reiersrud: Aftonblues (2013)
 Kristin Skaare: Er (2013)
 Guren Hagen: Fra Gråten sjø tel Prestvegen (2014)
 Gunstein Draugedalen: Du ser det ikkje på meg (2014)
 Tom Pacheco: Boomtown (2014)
 Familien Akselsen: Velkommen hjem (2015)
 Steinar Albrigtsen: The Daily Blues (2017)

Bibliografi 
 Morten Gjerde (2017) View of Reality - Photography. 4you Publishing ISBN 9788299936538
 Morten Gjerde (2016) Mississippi - Photography. 4you Publishing ISBN 9788299936521
 Morten Gjerde (2016) Vade Mecum - Photography. 4you Publishing ISBN 9788299936514

Innkjøpt av 
 2013 Notodden Bok og Blueshus - Notodden kommune - Utsmykking av ankomsthall - 15 bilder i 70x100 tema: Mississippi
 2012 Åmål Kunsthall - Åmål kommune (S) 35 bilder til magasin - tema:Mississippi

Fond/Legater 
 2006 Fagfotografenes Fond «Prosjekt Odda Smelteverk»

Eksterne lenker 
 Hjemmeside
 Forlaget 4you Publishing
 Plateselskapet Bluestown Records

Norske fotografer
Personer fra Notodden kommune
Fødsler i 1964